b'\n_START_ARTICLE_\nAleksandras \xc5\xa0elepinas\n_START_SECTION_\nBiografija\n_START_PARAGRAPH_\n1941 m. baig\xc4\x97 Maskvos N. \xc4\x8cerny\xc5\xa1evskio vardo istorijos, filosofijos ir literat\xc5\xabros institut\xc4\x85. 1939\xe2\x80\x931940 m. Raudonosios armijos savanoris, dalyvavo TSRS-Suomijos kare. 1940 m. \xc4\xafstojo \xc4\xaf VKP(b) ir prad\xc4\x97jo karjer\xc4\x85 komjaunime: Maskvos srities komjaunimo komiteto instruktorius, skyriaus ved\xc4\x97jas, sekretorius (atsakingas u\xc5\xbe karin\xc4\xaf-sportin\xc4\xaf darb\xc4\x85). 1943 m. komjaunimo CK (VLKJS) sekretorius, 1952\xe2\x80\x931958 m. VLKJS CK pirmasis sekretorius. 1952\xe2\x80\x931976 m. SSKP CK, 1964\xe2\x80\x931975 m. SSKP CK Politinio biuro narys._NEWLINE_1958 m. baland\xc5\xbeio-gruod\xc5\xbeio m\xc4\x97n. SSKP CK s\xc4\x85jungini\xc5\xb3 respublik\xc5\xb3 partini\xc5\xb3 organ\xc5\xb3 skyriaus ved\xc4\x97jas. 1958\xe2\x80\x931961 m. KGB (TSRS Valstyb\xc4\x97s saugumo komiteto) pirmininkas. 1961\xe2\x80\x931967 m. SSKP CK sekretorius, tuo pa\xc4\x8diu metu 1962\xe2\x80\x931965 m. Partin\xc4\x97s ir valstyb\xc4\x97s kontrol\xc4\x97s komiteto pirmininkas bei TSRS Ministr\xc5\xb3 Tarybos pirmininko pavaduotojas (unikali vald\xc5\xbeios koncentracija vienose rankose). 1967\xe2\x80\x931975 m. TSRS profs\xc4\x85jung\xc5\xb3 (VPSCT) vadovas. 1975\xe2\x80\x931984 m. TSRS valstybinio profesinio-techninio mokymo komiteto pirmininko pavaduotojas.'